DISSERTATIO  MEDICA 


INAUGURALlS 

DE 


CONCOCTIONE  CIBORUM. 


AUCTORE  ALEXANDRO  JAMIESON. 


Cibi  in  ore  per  trituram  comminutio,  masticatio 
apud  medicos  nominatur.  Organa  quae  in  masti¬ 
catione  exercentur,  sunt  dentes,  fauces,  lingua, 
buccae,  et  musculi  diversi,  per  quos  hae  partes  mo¬ 
ventur.  Maxillae  superiori  pauci  medicorum  mo¬ 
tum  ullum  in  manducando  ascribere  voluerunt  $ 
sed  tantum  in  hanc,  ad  instar  incudis,  maxillam 
inferiorem,  quasi  malleolum  incutere,  sunt  opinati. 
.  Sunt  tamen,  qui  maxillam  superiorem  paululum  le¬ 
vari,  cum  maxilla  inferior  subsidat,  contenderunt. 

Nec  quidem  vel  minime  refert  utram  opinionem 
anteponamus  seu  aspernemur.  Maxilla  inferior 
deprimitur,  et  os  per  musculum,  ‘  biventrem’  prae¬ 
cipue  aperitur.  Quum  cibus  in  os  introierit,  mus¬ 
culi  qui  maxillam  inferiorem  levant,  contrahuntur, 
et  dentes  superiores  ad  inferiores  adducunt.  Ci¬ 
bus  motu  perpetuo  oris  et  parietum  dentium  mo¬ 
liturae  traditur,  et  cum  in  partes  minutas  sic 
4  \ 

redactus  est,  humoribus  oris  secretis  solutus  et 
commistus,  ad  deglutitionem  fit  aptus. 


SALIVA. 

t 

Organis  salivariis,  cibus  in  ore  quendam  imper¬ 
tit  stimulum,  qui  secretiones  eorum  haud  paululum 
auget.  Huic  incremento  secretionis  salivariae, 
sensum  gustus  cibique  saporis  dulcedinem,  magna 
ex  parte  debemus.  Hoc  fluidum,  praecipue  per 
parotideas,  sub-maxillares  et  sub-linguales  glandu¬ 
las,  in  oris  vicinia  omnes  quae  sunt  positae,  secer¬ 
nitur. 

Saliva  pellucida  viscidaque  est,  in  qua  sodae, 
calcis  phosphates,  ammoniaeque,  et  acidi  muria» 
tici  nonnihil  solvuntur.  In  ea  inventa  fuisse  affi¬ 
nitas  magna  ad  oxygenium,  fertur ;  necnon  valere 
ad  suppeditandum  oxygenium  auro  et  argento,  sa¬ 
liva  dicitur.  De  proprietatibus  fluidi  hujus,  auc¬ 
tores  nullo  pacto  inter  se  consentiunt.  Boerhaavi- 
us,  Hoffinanus,  MacBrideus,  aliique  viri  celeber¬ 
rimi,  illi  vim  excitandi  fermentationem  tribuerunt. 
Contra,  Pringelius  *,  haud  parvi  nominis  medicus, 
quum  multa  experimenta  peregisset,  et  senten¬ 
tiam  medicorum  horum  per  pericula  peritissima 
attentavisset,  eo  pervenit,  ut  saliva  putredini  re¬ 
sistat,  itaque  propensionem  parvam,  et  valde  par¬ 
vam  quidem,  habeat  ad  fermentationem  gignen¬ 
dam.  Haec  quidem  fuit  medici  opinio,  in  aliis 
exemplis  exercitatissimi,  et  in  hoc  multum  et  sae¬ 
pe  versati,  ut,  masticatione  pergente,  lingua  oris¬ 
que  musculi  perpetuo  agitentur.  Lingua  inde¬ 
sinenter  cibum  dentibus  propellit,  musculique  buc- 


*  Pringle’s  Army  Diseases,  Appendix. 

cinltores  actioni  eorum  eum  expositum  tenent,  ita 
ut  apte  tundatur.  Quum  cibus  sic  fractus  est,  in 
ore  agitatus,  et  saliva  commistus,  apex  linguae  in 
utramque  partem  oris  fertur,  et  cibus  in  superfi¬ 
ciem  superiorem  collectus  est.  Cibus  sic  collectus 
perpetim  retro  lingua  premente  palati  in  came¬ 
ram,  quae  aptissime  ad  dirigendum  alimentum  ido¬ 
neum  faucibus  vel  parti  posteriori  oris,  formatur. 
Actio  demittendi  cibum  trans  Pharyngem  in  Oeso¬ 
phagum  Deglutitio  appellatur, 


DEGLUTITIO. 

Functio  vix  ulla  est  in  fabrica  humana  quae  non 
planius  quam  deglutitio  perspiciatur,  et  facilius  de¬ 
monstretur.  Nec  mirum  hoc  videbitur,  si  in  me¬ 
moria  tenemus,  hanc  minime  simplicem  esse  ex 
omnibus  in  oeconomia  corporis  functionibus  com¬ 
plicatis. 

Deglutitione  pergente,  os  hyoides  sursum  et  re¬ 
trorsum  in  maxillam  inferiorem  valde  contrahitur. 

quae  obfirmata  per  musculos  levatores  tenetur. 
Hoc  munere  funguntur  musculi  digastrici,  genio¬ 
hyoidei,  mylo-hyoidei,  et  dum  illi  in  os  hyoides 
agunt,  larynx  et  pharynx  per  eos  levantur.  Mus¬ 
culus  Hyoglossus,  uno  tempore  se  erigit,  os  hyoi¬ 
des  et  linguae  basin  deprimit  et  retrahit.  Tum 
quidem  cibus  ex  ore  in  fauces  transit,  linguae 
opera  propulsus,  praecipue  in  cameram  palati,  et 
descensus,  cibo  commisto  cum  secretione  mucosa 
faucium,  celeratur. 

Partibus  diversis  sic  devectis  quas  supra  memo¬ 
ravimus,  cavum  parvum,  et  vix  quidem  parvum, 
ad  alimentum  recipiendum  formatur.  Illo  progre- 
diente  per  fauces,  glottis  et  nares  ad  amussim 
opera  musculorum  qui  has  rimas  obtegunt,  con¬ 
cluduntur  :  inde  fit  ut  nulla  pars  ejus  quampiam 
harum  introire  possit.  Sed  cuilibet  tamen  contin¬ 
gat  loqui,  ridere,  vel  sternuere,  priusquam  alimen¬ 
tum  in  pharyngem  introierit,  cibi  nonnihil  in  nares 
rejicietur,  vel  in  pharyngem  allabetur,  tussimque 
convulsivam  excitabit.  Pharynge  nunc  relaxata, 
cibus  facile  in  eam  introit,  et  irritatione  agente  in 

ejus  parietes,  hi  contrahunt  se,  et  cibum  expellunt 
in  oesophagum.  Oesophagus  vel  gula,  musculo- 
membranacea  tuba  est,  quae  cibum  ex  faucibus  in 
ventriculum  proripit :  a  pharynge  a  tergo  laryngis 
et  ante  spinam  extendit  in  ventriculi  orificium, 
superius  diaphragma  penetrat  et  expandit.  Haec 
tuba  tunicis  tribus  instruitur  5  externa  cellularis 
est ;  media  fibris  musculosis  composita  est,  in  lon¬ 
gum  porrectis  et  orbicularibus  ;  interna  villosa  est, 
numerum  magnum  glandularum  mucosarum  ha¬ 
bens,  quae  liquorem  ad  meatum  lubricandum  et 
stomachum  ab  irritatione  alimenti  tuendum,  secer¬ 
nunt. 

Ex  irritatione  cibi  in  Oesophago  fit,  ut  ejus 
fibrae  musculosae  et  contrahantur,  et  cibum  in 
ventriculum  extrudant.  Anatomicorum  peritissi- 
mis  placuit  fibras  longitudinales  et  orbiculares  tu¬ 
bae  hujus  sese  invicem  et  contrahere  et  expandere ; 
sed  huic  sententiae  auctor  celeberrimus  nuper  re¬ 
pugnavit.  Tamen  parvi  momenti  est,  ut  mihi  dun- 
taxat  videtur,  utrum  una  an  invicem  contrahan¬ 
tur. 


\ 

Solida  tergo  rimae  Xaryngis,  quae  Epiglottide 
ad 'amussim  integitur  vehuntur,  et  multo  facilius 
quam  fluida  deglutiuntur.  His  ex  natura  dividua 
sua  necesse  est,  ut  organa  multo  arctius  adjungan¬ 
tur,  ut  sic  accuratius  fluidum  haurire,  et  compri¬ 
mere  polleant.  Quum  fluidum  hauritur,  caput 
paulo  retrorsum  inclinatur,  et  per  latera  glottidis 
devehitur  in  duobus  canalibus  quae  facile  distingu¬ 
untur.  Aliqui  physiologorum  cibum  maxime  suo 
pondere  descendere,  asseruere :  sed  haec  sententia 
omnino  falsa  est,  quoniam  liquida  solidaque,  quum 
in  capita  sua  sidant,  pedibus  erectis  in  aere,  deglu- 
tire  homines  pollent. 


ALIMENTORUM  CONCOCTIO  IN 
VENTRICULO. 

Saccus  membranaceus  oblongus  est  Ventriculus, 
sub  Diaphragmate  partim  in  sinistra  hypochondri¬ 
aca  regione,  sed  in  Epigastrica  praecipue  positus. 
In  structura  ejus  ab  oesophago  haud  multum  dif¬ 
fert.  Verum  tunicae  illius,  alia  quaque  parte  ca- 

nalis  intestinorum  multo  sunt  validiores.  Cum 
ventriculus  vacuus  est,  parietes  ejus  conjuncti  sunt, 
sensimque  dum  cibus  intra  eum  accumulatur,  pa¬ 
rietes  paulatim,  unus  ab  altero  sunt  disjuncti.  Ven¬ 
triculi  ex  oesophago  cibum  est  recipere,  et  aliquo 
tempore  detinere,  eo  usque  dum  mutationes  quas¬ 
dam  admodum  momentosas  subit,  et  postea  in  duo¬ 
denum  transmittere.  Cibus  in  ventriculo  in  te¬ 
nuem  massam  fluidam  subigitur ;  et  haec  massa 
chymus  appellatur,  propter  vim  succi  gastrici  in  cibo 
solvendo  ;  haec  quidem  sunt,  quae  ad  primum  gra¬ 
dum  functionis,  cui  nomen  est  concoctio,  pertinent. 

■*  .  s 

SUCCUS  GASTRICUS. 

*r  -  •  •  •*  t 

Ventriculo  sanguis  multo  copiosius  quam  ulli 
alii  corporis  organorum,  propter  magnitudinem 
ejus  est  suppeditandus. 

Exhalatio  fluida  est  ab  extremis  partibus  arteria¬ 
rum  terminantium  in  superficie  extrema  ventriculi, 
quae  magnam  vim  in  concoctione  promovenda  pro- 

cul  dubio  exercet.  Quum  ventriculus  agit  in  ali¬ 
menta  quae  in  eum  infusa  fuerint,  abundantius 
secretus  sit,  quam  cum,  ex  irritatione  impertita  pa¬ 
rietibus  alimentis  praesentibus,  est  vacuus. 

Haud  sine  magna  difficultate  hic  liquor  purus 
parari  potest,  et  liber  humoribus  aliis  ventriculi  et 
intestinorum.  Ideo  natura  vera  dotesque  parum 
perfecte  intelliguntur.  Spallanzani  #  nominis  mag¬ 
ni,  tentavit  longa  et  maxima  experimenta  in  ani¬ 
malia  ad  hunc  liquorem  obtinendum,  ut  ejus  na¬ 
turam  cognosceret.  Animalibus  quae  fame  perie¬ 
rant,  instanter  a  morte  apertis,  ab  illo  cognitum 
est.  Spongiolis  in  ventriculum  immissis  cum  fune 
vinctis,  et  postquam  iis  extractis,  quum  penitus 
maduissent ;  et  vomitu  quoque  excitato  in  anima¬ 
libus,  quum  eorum  ventriculi  fame  exhausti  essent. 
In  harum  viarum  quaquam  sine  dubio  fluidum 
nancisci  possumus,  sed  longe  diversum  a  succo  puro 


*  Dissertations  on  the  Natural  History  of  Animals  and 
Vegetables, 

gastrico  erit ;  nam  in  ventriculo,  cum  secretioni¬ 
bus  aliis  commiscetur,  et  dum  in  os  progreditur,  is 
cum  fluidis  contaminatur,  quibus  oesophagus,  et 
pharynx  madent.  Hinc  evenit,  ut  analogiam  nul¬ 
lam  aut  naturam  ejus  satis  comperire  adhuc  medici 
potuerint.  Succus  Gastricus,  quatenus  a  Spallan- 
zanio  compertum  est,  in  animalibus  omnibus,  sive 
graminivoris  sive  carnivoris,  in  specie  et  proprie¬ 
tatibus  physicis  est  similis.  Sed  nihilominus  opor¬ 
tet  esse  discrimen,  alioquin  idem  genus  ciborum 
omnibus  animalibus  conveniret,  quod  non  fieri  satis 
constat.  Si  purus  a  parte  quaquam  alimenti  esset, 
ejus  color  pellucidus,  vel  translucidus  saltem  fuit, 
et  aquae  minorem  partem  habebat,  sapor  ejus  sem- 
per  subsalsus  et  quoque  crebro  subamarus  fuit. 
Hanc  amaritiem,  haud  secus  ac  colorem  flavum  qui 
interdum  ei  suberat,  a  bile  presente  oriri,  pro  certo 
habet.  Interdum  quoque,  sine  quavis  amaritie 
quae  percipi  poterat,  fluidum  nactus  est ;  et  tum 
sapor  ejus  omnino  salinus  fuit.  Nulla  in  eo  acidi- 
tatis  indicia  detegere  potuit,  nisi  interdum  in  ani¬ 
malibus  quae  gramine  vel  vegetabilibus  vesceban¬ 
tur,  nec  ulla  vestigia  rei  alkalinae.  Hic  auctor 

praeterea  de  hoc  observat,  fluidum  gastricum  pa¬ 
rum  putredini  obnoxium  esse ;  et  de  succo  quem 

\ 

e  ventriculo  suo  vomitu  nactus  est,  notavit  neque 
colorem  mutari,  neque  gustum,  neque  quemvis 
saporem  malum  acquirere,  quanquam  anni  tem¬ 
pore  calidissimo,  mensem  et  ultra  tenebat.  Haec 
proprietas  est,  ut  affirmat,  cuique  gastrico  fluido 
communis,  quem  expressit.  Porro  eum  vel  extra 
corpus,  vel  intra  ventriculum  animalis  putredini 
resistere  comperit.  Hae  proprietates  tamen  per 
Vauquelin  in  succis  gastricis  quos  expressit,  mi¬ 
nus  fuerunt  observatae,  at  e  contrario,  vitiosi 
paucis  diebus  fiebant.  Pericula  tamen  quae  per  * 
Stevens  facta  fuerunt,  crebro  quidem  cum  his  Spal- 
lanzanii  t,  consentiunt. 


Succus  gastricus,  magna  vi  in  alimenta  agit,  et 
quidem  -fertur  ossa  durissima  solvere,  quibus  ani- 

* 

— - -n...  (T  ... 


*  Dissertatio  Physiologica  inauguralis  de  Alimentorum 
Concoctione,  Evardo  Stevens. 
f  Considerations  de  Ia  digestion. 

malia  nutriuntur.  Quanquam  in  valetudine  nul¬ 
lam  vim  in  ventriculi  membranas  exercere  videtur, 
tamen  saepissime  fit,  ut  solutio  partis  pendentis 
organi  hujus  a  morte  fuerit  conspectus,  ut  primo 
per  *  Joannem  Hunter,  Chirurgum  jure  celeber¬ 
rimum,  observatum  est.  Utrum  hoc  fiat  propter 
proprietatem  inhaerentem  in  fibra  vivente  impe¬ 
tui  succi  resistendi,  an  propter  secretionem  qua 
superficies  ventriculi  interna  madet,  quae  eam  ab 
impetu  irrodente  protegit,  difficile  dictu  est. 

J.  -  -•  '  r  ..  r  M 

.  '•*  •  J  t  J  V 

'  -  •  ‘  ^  *  -  V  •  .  '  • 

De  modo  quo  concoctio  in  ventriculo  efficiatur, 
multum  inter  medicos  disputatum  est.  Pater  me¬ 
dicinae  Hippocrates  t  concoctionem  calori  tribuit, 
et  Galenus  t  quoque  sententiae  huic  ascribit. 


*  Philosophical  Transactions,  Vol  LXII.  page  447. 
Observations  on  certain  parts  of  the  Animal  Economy, 
p.  187. — 2d.  Edition. 
f  Celsus,  Praefat,  p.  6. 

t  De  usu  Part.  Lib.  IV.  Cap.  8.  Facull.  Nat.  Lib.  III. 
Cap.  8.  . 

Empedocles,  Plistonicus,  #  Dionysius  iEgeus, 
et  Diocles,  putredine  eam  pendere,  putabant.  Et 
haec  sententia,  iterum  a  multis  recentibus  scripto¬ 
ribus,  inter  quos,  Listerus  t,  Knight  t,  inventi 
fuerunt,  restituta  fuit.  Peyerus,  Leuwenhoeckius, 
Borellius,  Pitcarnius  ||,  Hecquetius  5f>  et  alii,  eum 
a  tritura  effici,  putaverunt.  Medicorum  mechani¬ 
corum  theoria  esse  aspernabilior  videtur  quam 
aliqua  quae  tradita  fuit. 

A  Pitcairnio  §  vis  ventriculi  duodecim  millia, 
nongenta  et  quinquaginta  pondera  et  unum  esse, 
aestimabatur,  at  tantum  est  necessarium  manum  in 
ventriculum  animalis  viventis  inducere,  asseverare 
ut  non  ultra  uncias  paucas  sit.  Per  chymicos  the¬ 
oria  fermentationis  fuit  introducta,  et  videtur  fau- 


*  Celsus,  Praefat,  p.  6.  Le  Clere,  Hist.  Ia  Med.  p.  38. 
f  De  humor.  C.  3.  Aq.  Med.  Aug.  p.  86  Ed.  2d. 

X  Vindicat,  p.  12.  26. 

jj  In  diss.  de  modo  quo  cib.  conf. 

^  Hecquet  de  la  digestion. 

§  Dissertationes  Medicae.  G-wv-  1 

tores  plures  quam  ulla  aliarum  habere.  Diu  va¬ 
luit  opinio,  succum  gastricum  fermentationi  fave¬ 
re  ;  in  ventriculi  sano  statu  tamen,  fuit  inventus 
proprietates  longe  diversas  habere,  Quum  ventri¬ 
culus  morbo  laborat,  et  concoctio  minus  libere  pro¬ 
greditur,  cibi  tum  ad  fermentescendum  proclives 
sunt,  ut  saepissime  cognitum  est. 


De  concoctione  peritissimus  et  doctissimus  Gre- 
gorius  dixit,  “  Videtur  igitur  aliquid  in  ventriculo 
esse,  quod  istud  incommodum  impediat,  neque  si¬ 
nat  alimenta  adeo  vehementer  fermentescere,  suc¬ 
cus  ipsius  ventriculi  proprius  copiosus  secretus,  hoc 
praestare  videtur  ;  si  vero  diutius  justo  cibi  in  ven¬ 
triculo  detenti  fuerunt  (quod  sane  vix  acciderit  si 
concoctio  alioquin  bona  fuerit)  hic  succus  non  suf¬ 
ficit  ad  compescendum  istam  alimentorum  ad  fer¬ 
mentandam  proclivitatem  quae  tum  sese  manifestis 
signis  prodit 

Cibus  in  ventriculo  tempus  brevius  vel  lon- 

*  Conspectus  Medicinae  Theoreticae,  Auctore  Jacobo 
Grego  ry,  M,  D,  Editio  Quinta,  pp.  195  et  196. 

gius  manet,  prout  ejus  natura  est  talis,  ut  plusve 
minus  operis  resistere  possit,  quae  solutioni  ejus 
favent,,  et  nonnihil  pendet  a  vi  et  vigore  ventriculi 
et  impetu  succi  gastrici.  Bina  orificia  ventriculi 
concoctione  pergente  clauduntur,  et  nullum  gas 
per  oesophagum  effugit,  nisi  cum  concoctio  imper¬ 
fecta  est.  Brevi  tempore  fibrae  musculosae  ventri¬ 
culi  agere  coeperunt.  Primo  earum  motus  irregu¬ 
lares  et  parum  frequentes  sunt ;  sed  gradatim  ma¬ 
gis  et  magis  regulares  fiunt.  Desuper,  deorsum 
et  a  sinistro,  in  orificium  dextrum  agunt. 

His  diversis  motibus  angulus  quem  ventriculus 
cum  duodeno  format  fere  in  toto  evanescit,  quod 
effugium  cibi  in  aliam  partem  multo  magis  facile 
reddit..  Pyloricum  orificium  ventriculi  valvula 
aptatur,  quae  ne  alimentum  ex  ventriculo  transeat 
in  duodenum  prohibet,  antequam  perfecte  concocta 
est,  vel  ex  uno  in  alterum  redeat.  Dictum  est 
cibum  per  pylorum  transire  in  expiratione,  at  per¬ 
difficile  statutu  quatenus  hoc  verum  sit.  Impe¬ 
dimentum  minimum  in  orificio  pylorico  concoc¬ 
tionem  impedit,  et  molestissimum  vomitum  excitat. 

ALIMENTORUM  CONCOCTIO  IN  IN¬ 
TESTINIS  TENUIBUS. 

Canalis  intestinorum  partes,  quae  inter  pylorum 
et  coli  valvulam  positae  sunt,  intestina  parva  appel¬ 
lamus.  A  scriptoribus  plerisque  in  duodenum, 
jejunum  et  ileum  divisa  fuerunt.  Eorum  longitu¬ 
do  quater  quinquiesve  amplior  longitudine  cor¬ 
poris  humani  est ;  et  in  his  Concoctionis  pars 
quae  superest  perfecta  est.  Intestina  parva  tuni- 
carum  numerum  eundem  ac  ventriculus  habent, 
sed  hae  multo  magis  infirmea  sunt.  Tunica  inter¬ 
na  valvulas  conniventeS  format,  quae  transversim 
in  cavo  intestinorum  pendent,  atque  in  longitu¬ 
dine  varias  partes  circuli  faciunt :  fines  hujus  se 
paululum  insinuant  inter  illas,  adeo  ut  aliae  aliis 
in  spatiis  alternis  succedant. 

i 

Ea  quoque,  cum  longe  maximo  numero  vasorum 
absorbentium  suppeditantur*  quae  pariter  valvulis 
gradatim  reducta  sunt,  sicut  intestina  deorsum 

eunt.  Valvulae  magnopere  superficiem  intestino¬ 
rum  internam  dilatant,  et  motum  celerem  cibi 
deorsum  impediunt,  ut  tempus  detur  ad  nutritiam 
partem  a  parte  excrementitia  absorbendum.  Cibus, 
solutione  in  ventriculo  peracta,  funditur  in  duode¬ 
num  in  forma  pulpae  cinereae  homogeneae ;  ibi- 
que  maximas  mutationes  quoque  subit.  Ob  hanc 
causam  et  quoniam  plurimum  dilatatur,  multi  id, 
quasi  ventriculum  secundum  esse,  et  non  sine  ra¬ 
tione  aliqua,  putavere.  Si  ad  ejus  structuram  et 
proprietates  animum  advertimus,  inveniemus,  in 
hoc  intestino  cursum  molis  alimentariae  per  illud 
lentiorem  esse,  ut  longius  impetui  fluidi  pancrea¬ 
tici  et  biliosi  subjecta  permaneat,  qui  in  illius  cana¬ 
lem  funduntur. 


SUCCUS  PANCREATICUS. 

Hic  liquor  per  glandulam  pancreaticam  secerni¬ 
tur,  in  duodenumque  per  ductum  idoneum  fundi¬ 
tur.  Liquoris  quantitas,  quae  per  hanc  glandulam 
secernitur  dato  tempore,  non  intelligitur ;  at  si 

aliquis  ex  ejus  magnitudine  judicaret,  valde  copiosa 
erit.  Plurimi  physiologorum  succum  pancreati¬ 
cum  similem  esse  secretioni  salivariae  putavere  > 
sed  tantus  est  labor  eum  in  statu  puro  obtinendi,  ut 
chymici  parcissime  quidem  eum  per  experimenta 
exploraverint.  Doctor  Fordyceus  ex  parva  quan- 
titate,  eum  liquidum  esse  et  sine  colore,  haben- 
temque  saporem  admodum  salinum  comperit. 
Quum  exhalare  relictus  est*  crystalli  fuerunt  de¬ 
positae,  iis  similes  quas  ex  saliva  nancisci  possumus, 

t  ,  , 

et  acidum  muriaticum  per  muriatem  argenti  fuit 
indicatum.  Per  exhalationem  quoque,  res  sine  co¬ 
lore  fuit  obtenta,  quae  iterum  in  aqua  soluta  fuit. 
His  periculis,  apparebit  assimile  salivae  hoc  flui¬ 
dum  esse,  et  fortasse  usui  eidem  in  Concoctione 
servire. 


*  A  Treatise  on  the  Digestion  of  Food  by  G.  Fordyce, 
M.  D, 

BILIS. 

V  -  ■  * 

Bilis  in  substantia  hepatis  e  sanguine  venoso  se¬ 
cernitur,  qui  per  abdominis  viscera  circumivit,  et 
absorbetur  a  ductibus  biliosis,  quorum  conjunctio 
ductum^  hepaticum  format :  vel  in  duodenum  per 
ductum  communem  choledochum  confestim  in¬ 
troit  ;  vel  in  fellis  vesiculam  opera  ductus  cystici : 
cujus  conjunctio  cum  ductu  hepatico,  ductum  com¬ 
munem  choledochum  format.  Cum  duodenum  va¬ 
cuum  sit,  creditum  fuit  bilem  ex  hepatico  in  ductum 
cysticum  rejici,  et  in  vesicula  accumulari,  ubi  fit 
densior  et  flavior,  et  majorem  amaritiem  acquirat. 
Hinc  evenit,  ut  medici  vesiculam  fellis  putaverint 
quasi  receptaculum  esse  bilis  partis  alicujus,  quae 
in  illo  permanens  meliorem  proprietatem  nacta 
sit,  et  spissitatem  majorem  a  fluida  parte  obtinuerit. 

w.  .r A  ."['I  ‘Jll  iUm  ■>*’ 

Quum  duodenum  a  chymo  distendatur,  irritatio 
in  parietes  facta  est,  quae  impertita  vesiculae  fellis 
opera  ductus  ejus,  facit  ut  contrahat  et  expellat 

in  ductum  communem  choledochum  quae  habet. 
Hic  ductus  una  cum  pancreatico  tunicas  duodeni 
penetrat  in  modo  obliquo,  quae  continent  in  il¬ 
lud  effundunt,  et  haec  obliquitas  prohibet  ne  illa 
quae  intestina  continent  ductum  intrent.  Hac 
conjunctione  fluidorum  pancreaticorum  et  bilioso¬ 
rum,  cum  chymo  hic  fluidior  fit,  et  chylus  secerni¬ 
tur  e  parte  excrementitia  ;  modus  autem  separatio¬ 
nis  et  chylificationis  adhuc  latet.  Aliqui  medi¬ 
corum  negavere  fluida  haec  mutationem  aliquam 
in  cibum  facere,  sed  tantum  in  stimulando  intes¬ 
tina  agere. 

Massa  alimentaria  sic  affecta  secretionibus  pan¬ 
creaticis  et  biliosis,  in  jejunum  et  ileum,  per  ope¬ 
ram  motus  peristaltici  eorum,  e  duodeno  exit. 
Ejus  pars  nutritia  fere  tota  est  absorpta  antequam 
ad  caecum  venit,  et  spissitatem  majorem  ergo  ob¬ 
tinet,  ut  ope  hujus  prodeat.  Ejus  progressus  ma¬ 
jor  majorque  quoque  fit  ut  deorsum  descendit. 

ALIMENTORUM  CONCOCTIO  IN  IN¬ 
TESTINIS  CRASSIS. 

Intestinorum  canalis  pars  illa,  quae  sita  est  inter 
extremitatem  ilei  et  orificium  ani,  in  partitiones 
tres  divisa  est,  scilicet,  coecum,  colon  et  rectum, 
eaque  crassa  intestina  dicta  sunt.  Multum  ab 
intestinis  tenuibus,  pariter  ac  in  muneribus  suis  et 
structura,  differunt.  Multo  latiora^sunt,  vasaque 
lymphatica  et  valvulas  pauciores  quam  alia  habent. 

Alimentaria  massa,  deperdita  ferme  parte  omni 
nutriente  in  progressu  ejus  per  intestina  tenuia,  ex 
ileo  in  coecum  transit.  Ileum  in  via  obliqua  coe¬ 
cum  introit,  et  ibi  apud  conjunctionem  eorum  po¬ 
sita  est  valva,  quae  facile  sinit  res  intestinorum 
contentas  a  tenuibus  in  crassa  transire,  at  non  re¬ 
jici  ab  his  in  illa  permittit.  Intestina  crassa  cre¬ 
dita  sunt  esse  quasi  repositorium,  designatum  ad 
partem  excrementitiam  cibi  aliquo  tempore  reti¬ 
nendum,  magno  incommodo  sistendum,  quod  in- 

ter  illam  perpetuo  demittendam  oriatur,  ad  progres¬ 
sum  faecum  per  ea  tardandum ;  nam  in  colo  illis 
est  sese  erigere  contra  pondera  sua,  quod  ea  non 
parumper  retardat. 

Massa  alimentaria  residuum  omnem  partem  nu¬ 
trientem  deperdens,  manens  in  intestinis  crassis,  fae¬ 
culentior  et  aridior  fit  ut  rectum  appropinquat,  et 
per  irritationem  quam  parietibus  impertit,  hos  fa¬ 
cit  contrahere,  unde  expellitur. 


FINIS. 


Excudebat  C.  Stewart,  Academice  Typographus. 


